Ιωάννης Β΄ ντε Μπουρμπόν

Ο Ιωάννης B΄ (1426 - 1 Απριλίου 1488) ο οποίος μερικές φορές αναφέρεται ως "Ιωάννης ο καλός" ή "μάστιγα της Αγγλίας" από τον Οίκο των Βουρβόνων ήταν δούκας της Βουρβόνης και Κόμης του Κλερμόν (1456 - 1488),  ονομάστηκε μάστιγα της Αγγλίας λόγω της βοήθειας που είχε προσφέρει να διώξει τους Άγγλους από τη Γαλλία.

Βιογραφία

Ήταν ο μεγαλύτερος γιος και διάδοχος στο δουκάτο του Καρόλου Α΄ δούκα της Βουρβόνης και της Αγνής των Βαλουά, κόρης τού Ιωάννη του Άφοβου, δούκα της Βουργουνδίας. Έγινε κοντόσταυλος της Γαλλίας (1483) από τον αδελφό του Πέτρο, σε μια προσπάθεια του Πέτρου να εκτοπίσει τον Ιωάννη Β΄, ο οποίος ήταν απειλή για την αντιβασιλεία εκείνου.

Προνόμια από τον βασιλιά της Γαλλίας Λουδοβίκο ΙΑ΄
Σε μια προσπάθειά του να κερδίσει με το μέρος του δυσαρεστημένους ευγενείς, ο βασιλιάς της Γαλλίας Λουδοβίκος ΙΑ΄ άρχισε να μοιράζει μεγαλοπρεπή δώρα και τίτλους σε έμπιστους γι' αυτόν άτομα· ο Ιωάννης Β΄ των Βουρβόνων ήταν ένας από αυτούς. O Λουδοβίκος ΙΑ΄ έδωσε το χέρι της νόθης κόρης του Μαργαρίτας στον μεγαλύτερο νόθο γιο του Ιωάννη Β΄, τον Λουδοβίκο των Βουρβόνων. Ο γάμος έγινε στο Παρίσι με απίστευτη μεγαλοπρέπεια, που εντυπωσίασε τον Ιωάννη Β΄.

Διαδοχή

Νυμφεύτηκε τρεις φορές, την τρίτη σε ηλικία 62 ετών, λίγο πριν τον θάνατό του με τη εικοσάχρονη Ιωάννα των Βουρβόνων, κόρη τού Ιωάννη Η΄ κόμη του Βαντόμ, αλλά δεν κατόρθωσε να αποκτήσει γιους.

Διάδοχος του Ιωάννη Β΄ ήταν ο μικρότερος αδελφός του Κάρολος Β΄. Η διαδοχή ήταν εξαιρετικά ταραχώδης, αφού ο άλλος αδελφός τους Πέτρος Β΄ και η σύζυγός του Άννα της Γαλλίας αμφισβήτησαν τη διαδοχή, πιέζοντας για πολλές ημέρες τον Κάρολο Β΄ να αρνηθεί τους τίτλους του έναντι χρημάτων.

Οικογένεια
Ο Ιωάννης Β΄ ντε Μπουρμπόν δεν άφησε διαδόχους. Νυμφεύτηκε τρεις φορές: πρώτα με την Ιωάννα των Βαλουά, κόρη τού Καρόλου Ζ΄ της Γαλλίας. Δεν απέκτησαν απογόνους.

Έπειτα με την Αικατερίνη των Αρμανιάκ, κόρη τού Ιακώβου δούκα του Νεμούρ και είχε τέκνο:
 Ιωάννης 1487, απεβ. νήπιο.

Και την τρίτη φορά με την Ιωάννα των Βουρβόνων, κόρη του Ιωάννη Η΄ των Βουρβόνων κόμη του Βαντόμ και είχε τέκνο:
 Λουδοβίκος 1488, απεβ. νήπιο.

Από μη νόμιμες σχέσεις είχε τέκνα: με τη Λουίζα ντ'Αλμπρέ (απεβ. 1494):
 (νόθος) Κάρολος απεβ. 1502, νυμφεύτηκε τη Λουίζα ντυ Λιόν υποκόμισσα του Λαβεντάν.
Από τη Μαργαρίτα ντε Μπρυνάν:
 (νόθος) Ματθαίος απεβ. 1505, κύριος του Μποτεόν και κύριος και βαρόνος του Λα Ρος-αν-Ρανιέ.
Από άγνωστη ερωμένη:
 (νόθος) Εκτωρ απεβ. 1502, 15ος αρχιεπίσκοπος της Τουλούζης (1491-1502) και 17ος επίσκοπος του Λαβώρ (1497-1500).
 (νόθος) Πέτρος, απεβ. νωρίς.
 (νόθη) Μαρία απεβ. 1242, παντρεύτηκε τον Ζακ ντε Σαιν Κολόμπ κύριο του Τιλ.
 (νόθη) Μαργαρίτα 1445-1482, παντρεύτηκε τον Ζαν ντε Φεριέρ.

Πρόγονοι

Παραπομπές

Πηγές

de Commynes, Philippe, Jean de Troyes, and Andrew Richard Scoble, The memoirs of Philip de Commines, Lord of Argenton, (George Bell and sons:London, 1906)
Bingham, Denis (1890). The Marriages of the Bourbons. New York: Scribner and Welford.

|-

Οίκος των Βουρβόνων
Δούκες των Βουρβόνων
Δούκες της Ωβέρνης